
Obec Šuňava,  Dobrovoľný hasičský zbor Šuňava a ÚzO DPO SR Poprad

Vás pozývajú na             

19. ročník súťaže mladých hasičov v Šuňave „O pohár starostu obce“

1. Dátum a miesto konania: nedeľa - 28.9.2025 o 11.30 hod. na Trojičnom námestí v Šuňave pri  budove Obecného úradu

2. Kategórie : štyri – chlapci a dievčatá – mladší (6 - 11 rokov) a starší (od 12 - 16 rokov). V družstve mladších nesmú štartovať 12 a viac roční (ročník 2009-2013). Rok 2008 už nesmie súťažiť. Vek sa počíta ten, ktorý dosiahne súťažiaci v roku 2025 bez ohľadu na dátum narodenia Ak je v dievčenskom kolektíve aspoň jeden chlapec, kolektív sa zaradí medzi chlapcov. Kolektív tvorí 5 členov. Pri vstupnej kontrole sa každý člen musí preukázať platným členským preukazom mladého hasiča, riadne vyplneným s fotografiou a podpisom člena a súhlasom (podpisom) zákonného zástupcu i preukazom poistenca (stačí fotokópia). V prípade nepredloženia oboch preukazov bude KMH hodnotený mimo súťaž. Kolektív nebude pripustený na štart ak bude pri štartujúcom pochybnosť o veku 16 rokov. KMH si môže v prípade potreby zapožičať jedného člena z iného KMH, čo nahlási veliteľ KMH pri vstupnej kontrole. Súťažiaci smie štartovať na jednej súťaži najviac za 2 kolektívy MH. Ak má viac družstiev MH, tak si člena zapožičia od svojho druhého družstva. KMH z jedného DHZ – ZŠ musia na súťaži štartovať za sebou. Výnimku povoľuje štáb súťaže.
Ustrojenie súťažiacich : rovnošata alebo športové oblečenie /podľa možnosti jednotné/, ktoré zakrýva lakte a lýtka. Obuv pracovná alebo športová. Je zakázané používať obuv s klincami /kovové výstupky/

3. Prihlášky :  https://startovky.eu/startovky alebo telefonicky na č. 0918 708 072 - Žofia Šebestová do 25.9.2025. Každý DHZ môže prihlásiť aj viac kolektívov. Pri prihlasovaní uviesť názov DHZ, kategóriu a záujem o stravu.

4. Štartovné : za každý 5 členný KMH je 5,00 €, ktoré uhradí vedúci KMH pri prezentácii v deň 
 súťaže s vyplnenou súpiskou, ktorá je zverejnená na webovej stránke https://podtatranskahl.sk/new/   

5. Stravovanie : bude zabezpečené v areáli súťaže, ktoré si každý zakúpi z vlastných prostriedkov a to 1 porcia párky + čaj = 2,50 €.

6. Zdravotná služba : bude zabezpečená organizátorom v mieste konania.

7. Časový plán súťaže : 	- do 11,00 h         príchod  do areálu súťaže
				- 11,00 - 11,30 h  Prezentácia
				- 11,30 h              Nástup a zahájenie súťaže
				- 11,40 h              Plnenie súťažných disciplín
				- Vyhlásenie výsledkov do 30 min po ukončení  disciplín

8. Súťažné disciplíny :  budú tri  -  štafeta 5 x 30 m, uzlová štafeta a štafeta požiarnych dvojíc. Disciplíny budú vykonané podľa Pravidiel pre celoštátnu hru Plameň a Smernice ÚzO DPO SR Poprad  č. 1/2025 pre súťaže 5 členných kolektívov mladých hasičov v okrese Poprad, schválenej komisiou mládeže a  ÚzO DPO SR Poprad dňa 4.2.2025, zverejnenou na  https://podtatranskahl.sk/new/ . Štafeta 5x30 m bude na asfaltovom povrchu, preto sa použije halový variant - na poslednom úseku sa hadice nerozťahujú, a náradie zabezpečí usporiadateľ jednotné, pre všetky družstvá.

9 . Náradie : 
Náradie zabezpečí usporiadateľ jednotné. Na štafete dvojíc kolektív môže použiť vlastnú hadicu a prúdnicu. Vlastné náradie bude po ukončení pokusu kontrolované (hadica dĺžka min. 9,5 m a prúdnica dĺžka min. 25 cm. Ak vlastné náradie nebude spĺňať požadované parametre, kolektív bude mať neplatný pokus. Dráhy na štafete sú vedľa seba a odovzdávky sú v protismere.

10. Protesty : sa budú podávať a posudzovať v zmysle uvedených pravidiel s finančným vkladom 5,-€ a môžu sa týkať iba vlastného družstva.

11. Celkové hodnotenie : o prvenstve a poradí KMH rozhodne súčet časov dosiahnutých v jednotlivých disciplínach, pri rovnosti bodov rozhodne  lepšie umiestnenie v štafete  5 x 30 m, potom v štafete požiarnych  dvojíc a uzlovej štafete. Prvenstvo získa družstvo s najnižším počtov bodov. Prvé tri družstvá v oboch kategóriách získajú vecné ceny.
 V prípade nešportového a nedisciplinovaného správania bude družstvo vylúčené zo súťaže

Samostatné dobrovoľné disciplíny pre jednotlivcov :
12. Samostatnou disciplínou v súťaži je „pretek jednotlivcov vo viazaní uzlov“ do ktorého sa môžu prihlásiť jednotlivci dobrovoľne, kde sa na mieste u rozhodcu zapíšu a preukážu sa platným preukazom MH s fotografiou a preukazom zdravotnej poisťovne. Z každého družstva sa môžu prihlásiť maximálne dvaja pretekári s výnimkou domácich družstiev. Pretekár štartuje na povel rozhodcu zo štartovej čiary vzdialenej 2 metre od stojana s lanami a postupne viaže sám uzly „skracovačku, lodný, plochú spojku, tesársky, a úväz na prúdnici, tak ako pri uzlovej štafete. Poradie viazania uzlov si pretekár môže zvoliť sám. Výnimkou je úväz na prúdnici, ktorý sa viaže ako posledný. Po uviazaní posledného uzla sa snaží čo najrýchlejšie prebehnúť cieľovou čiarou vzdialenou tiež 2 metre od stojana s lanami. Pretekár má iba jeden pokus. Hodnotením jednotlivca je jeho dosiahnutý čas od štartu po cieľ. Trestné body budú za nesprávne uviazanie uzlov pridelené tak, že za každý nesprávne uviazaný uzol dostane pretekár 5 trestných bodov a za odmietnutie uviazania uzla 15 trestných bodov. Víťazom sa stane ten pretekár ktorý dosiahne najnižší počet bodov.  Pretekári budú hodnotení v štyroch kategóriách a to mladší chlapci a mladšie dievčatá vo veku 6-11 rokov (rok narodenia do 2014), starší chlapci a staršie dievčatá vo veku 12-16 rokov (ročníky 2009-2013). Najlepší traja pretekári vo všetkých kategóriách budú odmenení vecnými cenami.

13.  Pretek jednotlivca  - podľa platných Pravidiel pre celoštátnu hru PLAMEŇ,  ktorého sa môžu dobrovoľne pretekári zúčastniť tiež v štyroch kategóriách - mladší chlapci a mladšie dievčatá vo veku 6-11 rokov (rok narodenia do 2014), starší chlapci a staršie dievčatá vo veku 12-16 rokov (ročníky 2009-2013). Súťažiaci max. traja z jedného KMH. Usporiadateľ DHZ si vyhradzuje právo účasti viacerých súťažiacich.  Súťažiaci pred štartom predloží hlavnému rozhodcovi disciplíny preukaz mladého hasiča a preukaz zdravotnej poisťovne (stačí fotokópia). V prípade nepredloženia preukazov, alebo predloženia neplatných preukazov, nebude súťažiaci pripustený na štart. Pri úmyselnom pozmeňovaní údajov v súpiske budú všetci jednotlivci z DHZ vylúčení zo súťaže. Súťaž jednotlivcov prebieha počas súťaže KMH a ukončí sa spolu so súťažou kolektívov. Súťažiaci z jedného DHZ musia na disciplínu nastúpiť spolu a plniť ju tesne za sebou. Vyhlásenie výsledkov jednotlivcov  bude spolu s kolektívmi MH.
Plnenie disciplíny: Samostatná disciplína, ktorá sa nezapočítava do súťaže KMH. Vykonanie disciplíny je podľa platných Pravidiel pre celoštátnu hru PLAMEŇ a týchto pokynov. Súťažiaci musí použiť prilbu a môže použiť opasok. Na vykonanie disciplíny má jeden pokus. Prenášanie a držanie prúdnice v ústach je zakázané. Nadvihnutie hadíc musí byť jednoznačne viditeľné (v postoji súťažiaceho). Súťažiaci pri prebehnutí cieľom musí držať prúdnicu tak, aby bolo jednoznačne určené, či je správne napojená. Nesmie byť držaná za polospojky, alebo jednou rukou za prúdnicu druhou za hadicu. Po prebehnutí cieľom položí napojenú prúdnicu na zem. Ak súťažiaci odpojí prúdnicu od hadice v cieli pred kontrolou rozhodcom, považuje sa to za chybné spojenie. Za každé chybné vykonanie úkonu je pokus neplatný. Každý pretekár má iba jeden pokus.
MTZ : Časomiera elektronická. Náradie zabezpečí usporiadateľ. Pri rovnosti výsledného času na prvých troch miestach rozhodne ďalší pokus.
Po rozhodnutí usporiadateľa, alebo štábu súťaže, môže sa táto disciplína zrušiť, alebo zmeniť počet súťažiacich, ak by narúšala priebeh súťaže KMH, alebo v prípade nepriaznivého počasia.
14. Bližšie informácie Vám budú poskytnuté na tel. : 0902 086 130, tomasfridman@gmail.com

Tešíme sa na Vašu účasť !             

Súťaž je podporená s finančným príspevkom obce Šuňava             			
  	
 Ing. Tomáš Fridman - predseda DHZ Šuňava

